Actinomycetales

Actinomycetales é unha orde de bacterias do filo das Actinobacteria. Son organismos moi diversos, clasifícanse en varios subordes e moitos illados están aínda sen clasificar. Algúns xéneros son moi difíciles de clasificar debido a que o seu fenotipo é moi dependiente do nicho ecolóxico que ocupan. Por exemplo, Nocardia contén varias especies que presentan grandes diferenzas debidas soamente ás condicións de crecemento.

As Actinomycetales son bacterias grampositivas, pero varias especies teñen complexas paredes celulares que fan que a tinguidura de Gram sexa inadecuada para caracterizalas; como ocorre coas Mycobacteriaceae. Varias Actinomycetales son patóxenas para os humanos ou os animais, plantas ou outros eucariotas. Un exemplo de patóxeno humano importante deste grupo é Mycobacterium tuberculosis, causante da tuberculose.

Algunhas especies utilízanse na industria farmacéutica e en investigación debido ás súas propiedades. A familia das Streptomycetaceae ten unha singular morfoloxía e ciclo celular e produce unha gran variedade de antibióticos. As Corynebacteriaceae, especialmente Corynebacterium glutamicum, utilízase para a produción de produtos químicos en biotecnoloxía, e a Corynebacterium diphtheriae produce a difteria.

 Características 
Os seus representantes son na súa maioría aerobios e con frecuencia forman esporas. Unha característica importante dos Actinomycetales é a formación de filamentos formados por células alongadas que en moitas especies forman redes similares a un micelio, polo que se parecen superficialmente neste aspecto a fungos (pero son bacterias). Non todas as especies forman micelios; por exemplo, a especie Mycobacterium bovis ten unha forma máis ou menos de barra alongada, Arthrobacter forma cocos ou células en forma de barra.

Os Actinomicetales (ademais de pola súa clasificación taxonómica poden dividirse en varios grupos segundo as súas características. Unha posibilidade é dividilos polo seu uso do osíxeno; hai especies que van desde as aerobias obrigadas (actinomicetos oxidativos) a outras que presentan características anaerobias crecentes, e mesmo especies que poden vivir sen osíxeno por medio dun metabolismo fermentativo. Isto último encóntrase principalmente na familia Actinomycetaceae, por exemplo nos xéneros Actinomyces e Arcanobacterium. As anaerobias facultativas habitan principalmente nas membranas mucosas dos animais e seres humanos, mentres que a maioría dos aerobios obrigados viven de forma natural no medio ambiente.

 Subordes 
O grupo das Actinobacteria divídese en 6 ordes, un dos cales é Actinomycetales. A esta orde pertencen os seguintes subordes e familias, ademais de varios illados non clasificados:

 Suborde Actinomycineae Stackebrandt et al. 1997 
 Familia: Actinomycetaceae 
 Suborde Catenulisporineae Cavaletti et al. 2006NCBI webpage on Actinomycetales Data extracted from the  (esta orde é a de máis recente creación)
 Familias: Actinospicaceae - Catenulisporaceae 
 Suborde Corynebacterineae Stackebrandt et al. 1997 
 Familias: Corynebacteriaceae – Dietziaceae – Gordoniaceae – Mycobacteriaceae – Nocardiaceae – Segniliparaceae – Tsukamurellaceae – Williamsiaceae 
 Suborde Frankineae Stackebrandt et al. 1997 
 Familias: Acidothermaceae – Frankiaceae – Geodermatophilaceae – Kineosporiaceae – Nakamurellaceae – Sporichthyaceae 
 Suborde Glycomycineae Rainey et al. 1997 
 Familia: Glycomycetaceae 
 Suborde Micrococcineae Stackebrandt et al. 1997 
 Familias: Beutenbergiaceae – Bogoriellaceae – Brevibacteriaceae – Cellulomonadaceae – Dermabacteraceae – Dermacoccaceae – Dermatophilaceae – Intrasporangiaceae – Jonesiaceae – Microbacteriaceae – Micrococcaceae – Promicromonosporaceae – Rarobacteraceae – Sanguibacteraceae – Yaniaceae 
 Suborde Micromonosporineae Stackebrandt et al. 1997 
 Familia: Micromonosporaceae 
 Suborde Propionibacterineae Rainey et al. 1997 
 Familias: Nocardioidaceae - Propionibacteriaceae 
 Suborde Pseudonocardineae Stackebrandt et al. 1997 
 Familias: Actinosynnemataceae - Pseudonocardiaceae 
 Suborde Streptomycineae Rainey et al. 1997 
 Familia: Streptomycetaceae 
 Suborde Streptosporangineae Ward-Rainey et al. 1997 
 Familias: Nocardiopsaceae - Streptosporangiaceae - Thermomonosporaceae

 Notas 

 Véxase tamén 

 Ligazóns externas 
 List all proteins in SwissProt from Actinomycetales



Categoría:Actinomycetales